חומוס להמונים

חומוס להמונים (באנגלית כותרתו: The Hummus Blog) הוא בלוג ישראלי שעוסק בחומוס ובמטבח הים-תיכוני.

הבלוג, המגדיר עצמו "בלוג החומוס הראשון בעולם", נוסד באוגוסט 2006 על ידי האחים שוקי וטל גלילי, בניו של העיתונאי זאב גלילי. נכון ל-2020 הוא כולל מעל 800 פוסטים הכוללים ביקורת מסעדות המגישות חומוס ("חומוסיות"), מתכונים ומאמרים.

האתר נושא נימה הומוריסטית-קלילה. עיקר הביקורות באתר הן על חומוסיות ישראליות, אך הוא כולל גם פוסטים העוסקים בחומוסיות מחוץ לישראל.

לדברי מייסדו שוקי גלילי, האתר נולד תחילה במקריות - כהתנסות ראשונה של אחיו טל בפלטפורמת WordPress. שוקי גלילי, הכותב באתר וממייסדיו, מכונה "אבו שוקי המקורי" - שם עט שתחתיו הוא כותב בבלוג, והיה גם מייסדו של נט מגזין. בעקבות פעילותו באתר, צוטט פעמים רבות בכתבות ואף במאמרים העוסקים בנושא חומוס.

כשנה לאחר פתיחתו, באוקטובר 2007, צוין באתר כי בשנה החולפת נכנסו אליו 150 אלף גולשים מ-156 מדינות.

 קישורים חיצוניים 




 הערות שוליים 

קטגוריה:בלוגים בעברית
קטגוריה:המטבח הישראלי
קטגוריה:המטבח הים-תיכוני
קטגוריה:חומוס